**Materská škola, Nábrežie mládeže 7, Nitra**

**S p r á v a**

**o výsledkoch a podmienkach výchovno-vzdelávacej činnosti**

**Materskej školy, Nábrežie mládeže 7, Nitra**

**za školský rok 2021/2022**

**Vypracovala: Mgr. Iveta Klobučníková**

**Východiská a podklady:**

Správa je spracovaná v zmysle:

1. Vyhlášky MŠ SR č. 435/2020 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. § 14 ods.5 písm. d) zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov.
3. Koncepcie rozvoja školy 2022 – 2027.
4. Plánu práce školy a Plánu vnútornej kontroly školy na školský rok 2021/22.
5. Správy o činnosti Rady školy pri MŠ za šk. rok 2021/22.
6. Podkladov k vyhodnoteniu aktivít školy v čiastkových správach a analýzach o výchovno-vzdelávacej činnosti v jednotlivých triedach MŠ za šk. rok 2021/22.
7. Rozhodnutí MŠ SR.
8. ŠkVP ,,Slniečko - pohybom k zdraviu".

**S p r á v a**

**o výsledkoch a podmienkach výchovno-vzdelávacej činnosti**

**Materskej školy, Nábrežie mládeže 7, Nitra za šk. rok 2021/2022**

***1. Základné identifikačné údaje o škole***

|  |
| --- |
| 1. *Názov školy*: Materská škola, Nábrežie mládeže 7, Nitra |
| 2. *Adresa školy*: Nábrežie mládeže 7, 949 01 Nitra |
| 3. *telefónne číslo*: 037/ 7331008 |
| 4. *Webové sídlo:*  www.msnitra.org *e-mail*: msnabreziemladeze@smsnitra.sk |
| 5. *Zriaďovateľ*: Mesto Nitra , Štefániková 60, 949 01  037/6502111 *e-mail:* msunitra@msunitra.sk |

***2. Vedúci zamestnanci školy***

|  |  |
| --- | --- |
| *Meno a priezvisko* | *Funkcia* |
| Mgr. Iveta Klobučníková | Riaditeľka MŠ |
| Eleonóra Kováčiková | Vedúca ZŠS pri MŠ |

***3. Poradné orgány školy***

***A) Rada školy***

Rada školy pri MŠ Nábrežie mládeže v Nitre bola ustanovená v zmysle § 24 zákona č. 596/2003 Z. z. o štátnej správe v školstve a v školskej samospráve a o zmene a doplnení niektorých zákonov v znení neskorších predpisov. Funkčné obdobie Rady školy je 4 roky. Tento šk. rok, z dôvodu pandemickej situácie a zdravotných dôvodov členov, sa uskutočnilo 1 stretnutie 07.04.2022, na ktorom sa konali voľby na miesto riaditeľa danej MŠ. Prijaté uznesenie – napísať zápisnicu z volieb riaditeľa Materskej školy, Nábrežie mládeže 7, Nitra,

* doručiť zápisnicu, prezenčné listiny, volebné lístky a ostatnú dokumentáciu z volieb zriaďovateľovi - Mestu Nitra.

Kontaktné údaje: viď. údaje materskej školy

***Členovia rady školy:***

|  |  |  |  |
| --- | --- | --- | --- |
| *P.č.* | *Meno a priezvisko:* | *Funkcia:* | *Zvolený (delegovaný ) za:* |
| 1. | PaedDr. Gabriela Svocáková, PhD. | predseda | zákonných zástupcov |
| 2. | Juraj Madunický | člen | zákonných zástupcov |
| 3. | Mgr. Peter Balík | člen | zákonných zástupcov |
| 4. | Mgr. Katarína Trubinská | člen | pedagogických zamestnancov |
| 5. | Katarína Koprnová | člen | pedagogických zamestnancov |
| 6. | Monika Chňapeková | člen | nepedagogických zamestnancov |
| 7. | Mgr. Miroslav Špoták | člen | zriaďovateľa |
| 8. | Darina Mikulášiková | člen | zriaďovateľa |
| 9. | JUDr. Oliver Pravda LL.M | člen | zriaďovateľa |

***B) Metodické združenie***

V zmysle vyhlášky 438/2020 Z. z., ktorou sa mení vyhláška MŠ SR 306/2008 z. Z. o materskej škole, bolo interné metodické združenie v MŠ Nábrežie mládeže 7, Nitra zrušené dňa 31.5.2021 na pedagogickej rade.

***C) Pedagogická rada***

Členmi Pedagogickej rady sú všetci pedagogickí zamestnanci MŠ. V školskom roku 2021/22 sa z dôvodu pandemickej situácie uskutočnili 3 stretnutia PR:

30.8.20201, uznesenie:

- zverejniť info o poberaní dotácie na stravu, písomné vyhlásenie o bezpríznakovosti, výnimke z karantény, vstup osôb do budovy,

- dodržiavať aktuálny semafor,

- pripraviť triedy na šk. rok, triednu dokumentáciu, zoznamy detí,

- vypracovať Plán osobného profesijného rozvoja,

- vyplniť osobné spisy nových detí a návrhy pre deti so švvp,

- pripraviť RZ,

- dodržiavať harmonogram v jedálni a v telocvični

- vypracovať IVP pre deti so švvp

27.1.2022, uznesenie:

- vypracovať analýzu za 1. polrok 2021/22

- odovzdať diagnostiku za 1.polrok 2021/22

- uskutočňovať dištančné vzdelávanie

- dodržiavať školský semafor platný od 25.1.2022

- nahlasovanie počtov detí a počtov ochorení do Covid semaforu

- vyplniť osobné spisy pre nové deti s nástupom od 10.1.2022

- realizovať aktualizačné vzdelávanie cez jarné prázdniny

- pripraviť dotácie pre predškolákov 3Q 2021

30.5.2022, uznesenie:

- dodržiavať určený čas na pobyt vonku

- odovzdať dokumentáciu detí na letné prázdniny

- pripraviť dokumentáciu k absolvovaniu adaptačného vzdelávania pre zriaďovateľa

- pripraviť rozhodnutia pre prijaté a neprijaté deti na šk. rok 2022/23

- koordinovať akcie: MDD, Deň rodiny, Noc v MŠ, Evička nám ochorela, rozlúčka predškolákov s MŠ, brigáda rodičov

- odovzdať: analýzu vvč za 2. polrok 2021/22, pedagogická diagnostika, hodnotenie PZ, hodnotenie riaditeľky MŠ,

Zapisovateľom stretnutí PR bola v tomto šk. roku poverená p. uč. Vorošová. Pedagogická rada riešila aktuálne problémy výchovno-vzdelávacieho procesu, jeho organizačné zabezpečenie a materiálno-technické zabezpečenie. Prerokovávala pedagogickú dokumentáciu školy, schvaľovala Správu o vvč školy za šk. rok 2020/21, Ročný plán profesijného rozvoja. PR hodnotila úroveň triednej dokumentácie a pedagogickú diagnostiku, riešila výsledky kontrolnej a hospitačnej činnosti, riešila a koordinovala organizáciu náročnej epidemiologickej situácie a jej dopad na výchovno-vzdelávací proces. PZ získavali na stretnutiach aktuálne informácie o novej legislatíve, oboznamovali sa s požiadavkami zriaďovateľa, požiadavkami RUVZ, analyzovali súčasnú situáciu vo výchove a vzdelávaní. PR plánovala akcie školy, akcie tried, vystúpenia, riešila požiadavky rodičov a pedagogických zamestnancov, organizáciu výchovno-vzdelávacieho procesu počas letných prázdnin v mesiaci august 2022. Na základe zdravotného stavu zamestnancov MŠ a v súvislosti s pandemickou situáciou prebehlo 1 operatívne stretnutie pedagogických zamestnancov – triednych učiteľov.

***4. Údaje o počtoch detí v školskom roku 2021/22***

***A)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Stav k 15.09.2020: 108** | | | |  | **Stav k 31.08.2021: 118** | | |  |
| **Počet tried** | **Počet**  **detí** | **Integrované** | **Počet detí**  **pokr. PPV** | **Počet detí**  **so ŠVVP** | **Počet detí** | **Integrované** | **Počet detí**  **pokr. PPV** | **Počet detí so ŠVVP** |
| I. | 13 | 0 | 0 | 0 | 23 | 0 | 0 | 0 |
| II. | 21 | 0 | 0 | 0 | 21 | 0 | 0 | 0 |
| III. | 20 | 1 | 0 | 1 | 21 | 1 | 0 | 1 |
| IV. | 22 | 0 | 0 | 0 | 21 | 0 | 0 | 0 |
| V. | 24 | 0 | 4 | 0 | 24 | 0 | 4 | 0 |
| VI.Šp.tr. | 8 | 0 | 2 | 8 | 8 | 0 | 2 | 8 |

Počet detí plniacich povinné predprimárne vzdelávanie v šk. roku 2021/22 spolu: 44 detí

***B) Údaje o počte detí, ktoré k 31.08.2022 ukončili predprimárne vzdelávanie (zapísaných do ZŠ):***

|  |  |
| --- | --- |
| **Počet detí, ktoré ukončili predprimárne vzdelávanie** (nastúpia do ZŠ): | **Pokračujú v plnení predprimárneho vzdelávania** (zostávajú v MŠ): |
| 37 | 1 |

***Údaje o počte detí so švvp, ktoré k 31.08.2022 ukončili predprimárne vzdelávanie:***

|  |  |
| --- | --- |
| **Počet detí, ktoré ukončili predprimárne vzdelávanie** (nastúpia do ZŠ): | **Pokračujú v plnení predprimárneho vzdelávania** (zostávajú v MŠ): |
| 3 | 3 |

***C) Počet prijatých detí (****od školského roka, v ktorom sa správa vypracúva):*

|  |  |
| --- | --- |
| **Počet prijatých detí**  **šk. rok 2022/23:** | **Počet detí so švvp:** |
| 40 | 2 |

***5. Údaje o počte zamestnancov a plnení kvalifikačného predpokladu pedagogických***

***zamestnancov***

|  |  |
| --- | --- |
| ***Materská škola*** | ***Počet*** |
| Zamestnanci MŠ | 23 |
| ***T toho PZ\**** |  |
| Z počtu PZ | 14 |
| - kvalifikovaní | 13 |
| ***-*** nekvalifikovaní | 1 |
| - dopĺňajú si vzdelanie | 1 |
| ***Z toho NZ\*\**** |  |
| Z počtu NZ | 3 |
| - školský psychoĺóg \*\*\* | ***0*** |
| - špeciálny pedagóg | 2 |
| - upratovačky | 3 |
| - ostatní | 0 |
| ***Školská kuchyňa a jedáleň*** | 6 |
| ***Spolu počet zamestnancov MŠ + ZŠJ pri MŠ*** | **23** |
| Z celkového počtu zamestnancov školy počet PZ | **14** |

***6. Aktivity a prezentácia materskej školy na verejnosti***

Vystúpenia pre starých rodičov, Vyrezávanie tekvíc, Ochutnávka, Vianočné besiedky, Olympiáda, Záchranári sa neuskutočnili z dôvodu pandemickej situácie a z dôvodu zákazu RUVZ. Na základe uvoľnenia situácie a podľa školského semaforu sa v MŠ zrealizovali tieto aktivity a akcie: Deň matiek, tvorivé dielne, Planetárium, Bezpečko, detské divadielko, Deň rodiny, Bublinová šou, MDD, Evička nám ochorela, Noc v škôlke, rozlúčky s predškolákmi, Jazdím jazdíš, jazdíme!, Fyzikálne pokusy.

***7.Údaje o projektoch školy***

|  |  |  |  |
| --- | --- | --- | --- |
| **Názov projektu** | **Termín začatia realizácie projektu** | **Termín ukončenia realizácie projektu** | **Cieľ** |
| **ZELENÝ ŠKOLSKÝ DVOR** | **2019** | Prebieha | **Oddychové zelené zóny na školskom dvore – získavať vzťah k prírodnému prostrediu, k zeleni, uplatňovať starostlivosť o stromy, kríky a kvety.** |
| **EVIČKA NÁM OCHORELA** | **2001** | Realizované | **Osvojovať si vedomosti o starostlivosti o svoje zdravie, o predchádzaní detským úrazom a ošetrovaní drobných úrazov.** |
| **BEZPEČKO** | **2009** | Realizované | **Uvedomovať si dôležitosť  vlastnej bezpečnosti, učiť sa bezpečnému prechádzaniu cez cestu, poznať semafor, bezpečne jazdiť na bicykli.** |
| **MALÍ ZÁCHRANÁRI** | **2010** | Neuskutočnené z dôvodu COVID-19 | **Riešiť krízové situácie, poznať prácu polície, hasičského zboru a kinológov.** |
| **OCHUTNÁVKA – ZDRAVÉ NÁTIERKY**  **(NAPPO)** | **2005** | Neuskutočnené z dôvodu COVID-19 | **Formovať zdravý životný štýl, prostredníctvom zdravej výživy bojovať proti obezite.** |
| **VYREZÁVANIE TEKVÍC, VÝSTAVA PLODY JESENE** | 2019 | Neuskutočnené z dôvodu COVID-19 | Dodržiavať tradície, rozvíjať si zručnosti, fantáziu, podporovať komunitné aktivity a spoločné sktivity detí rodičov. |
| **DEŇ RODINY** | 2017 | Realizované | Otvoriť MŠ okolitému prostrediu, rodinám s deťmi, zúčastniť sa aktívnych, tvorivých, poznávacích a športových aktivít spolu s rodinou. |
| **O2 Športová akadémia M. Tótha** | 2019 | Neuskutočnené | Pohybom a pohybovými aktivitami bojovať proti obezite, využívať skúsenosti a príklad vrcholového športovca. |
| **DOROTKA** | 2017 | Neuskutočnené z organizačných dôvodov SČK a COVID-19 | Pozitívnymi príkladmi mladých ľudí dobrovoľníkov získavať skúsenosti o lekárskej pomoci, darcovstve krvi. |
| **E- TWINNING** | 2017 | Prebieha | Nadväzovať a rozvíjať partnerské vzťahy MŠ s inštitúciami predprimárneho vzdelávania v zahraničí. |
| **EURÓPSKY TÝŽDEŇ MOBILITY** | 2019 | Realizované | Získavať návyk na bezpečnú chôdzu po chodníku, cez prechod pre chodcov a bezpečnú jazdu na bicykli – aktivity na dopravnom ihrisku, na ceste ku rieke. |
| **DAJME SPOLU GÓL!** | 2017 | Nezrealizované z organizačných dôvodov SFZ a COVID-19 | Zdokonaľovať základné lokomočné pohyby prostredníctvom hier a pohybových aktivít s loptou pod dozorom odborníkov. |

***8. Údaje o výsledkoch inšpekčnej činnosti***

V školskom roku 2021/22 nebola vykonaná inšpekčná činnosť ŠŠI.

V mesiaci február 2022 sa uskutočnila depistáž v spolupráci s CPPPaP a CŠPP zameraná na zistenie úrovne školskej zrelosti detí povinne plniacich PPV. Absolvovalo ju 43 detí, z toho 42 detí povinne plniacich PPV, 1 dieťa predčasne plniace PPV, z toho 6 detí zo špeciálnej triedy pre deti s mentálnym postihnutím. Zo všetkých detí bolo 4 deťom odporučené pokračovanie plnenia povinného predprimárneho vzdelávania v ďalšom šk. roku 2022/23.

***9. Priestorové a materiálno-technické vybavenie školy***

Materská škola, Nábrežie mládeže 7, Nitra sa nachádza na sídlisku Chrenová I. pod popisným číslom 7. Je to prízemná budova so 6-timi triedami, 5 tried má samostatný vchod, šatňu, umyváreň, WC, spálňu, herňu. Trieda detí so špeciálnymi výchovno-vzdelávacími potrebami má spoločnú šatňu a sociálne zariadenie s ďalšou triedou. Stravovanie sa uskutočňuje v spoločnej jedálni v dvojzmennej prevádzke.

Pohybové aktivity, hry, zdravotné cvičenia prebiehajú v priestrannej telocvični, v ktorej je dostatok telovýchovného náradia a náčinia. Telocvičňa sa využíva nielen na výchovu a vzdelávanie detí, ale aj na tvorivé dielne, krúžkovú činnosť, besiedky, divadlá a ďalšie kultúrno-spoločenské podujatia. V budove sa nachádzajú ďalšie miestnosti: riaditeľňa, samostatná jedáleň, kancelária školského stravovania, kuchyňa, sklady a logopedická – relaxačná miestnosť.

Jednotlivé triedy spĺňajú estetické požiadavky, sú útulné, príjemné, prostredie v nich je harmonické a dostatočne podnetné. Odrážajú sa v ňom každodenné pokroky, zmeny a novinky realizovaného výchovno-vzdelávacieho procesu.

Materiálne vybavenie zohľadňuje potreby detí, pomáha poskytovať priame, bezprostredné zážitky, iniciatívu a podporuje ich vnútornú motiváciu, spĺňa potrebné požiadavky. Aj tento školský rok sme doplnili kabinety o nové didaktické pomôcky. V MŠ je dostatok aktuálneho moderného didaktického materiálu na uskutočňovanie výchovno-vzdelávacieho procesu vo všetkých vzdelávacích oblastiach a na výtvarné aktivity. Každá trieda je pripojená na internet a vybavená interaktívnou tabuľou, PC, v 3 triedach je multifunkčné zariadenie. Hrové kútiky, centrá na aktivity a hru detí sú v triedach vybavené účelovo. Školský areál tvoria dostatočne veľké trávnaté plochy, ihriská, pieskoviská, preliezačky, hojdačky a chodníky na bicyklovanie a kolobežkovanie. Súčasťou sú aj zelené oddychové zóny.

***10***. ***Výsledky výchovno-vzdelávacej činnosti v jednotlivých triedach, pozitíva, negatíva, návrhy na ich odstránenie***

V školskom roku 2021/2022 sme postupovali vo výchovno-vzdelávacom procese podľa Školského vzdelávacieho programu ,,*Slniečko – pohybom k zdraviu*“. Formy, metódy a prostriedky vo výchovno-vzdelávacom procese sme používali v súlade s aktuálnymi požiadavkami vzdelania a kultúrnej gramotnosti súčasnej modernej spoločnosti, zohľadňovali sme potreby detí, ich vývinové osobitosti, individuálne zvláštnosti, profiláciu a podmienky materskej školy.

U 3 ročných detí sme sa snažili eliminovať adaptačný stres na minimum postupným oddeľovaním dieťaťa od rodiča. Svojím empatickým prístupom sme novým deťom od prvého dňa vytvárali podmienky pre úspešnú adaptáciu a socializáciu. Pokúšali sme sa ich čo najplynulejšie začleniť do kolektívu, čo sa nám aj podarilo. Adaptácia nových detí trvala primerane.

Vo vzdelávacích aktivitách sme využívali spontánne a zámerné učenie, v primeranej miere sme využívali situačné rozhodovanie – reagovali sme na potreby a záujmy detí ako aj na ich rozdielnu rozvojovú úroveň.  Snažili sme sa uplatňovať všetky zásady, najmä zásadu cieľavedomosti, aktivity, názornosti a primeranosti. Rešpektovali sme potreby detí a možnú dĺžku udržania pozornosti detí vzhľadom na vývinové osobitosti a zákonitosti psychohygieny. Aktivity sme realizovali v priebehu hier a hrových činností, ako samostatnú organizačnú formu počas dňa, i v rámci pobytu vonku a činností popoludní. Využívali sme rôzne formy práce, a to skupinovú, frontálnu, individuálnu formu, aj činnosť vo dvojiciach.

Vo výchovno-vzdelávacom procese sme pristupovali k deťom citlivo a priateľsky. Rešpektovali sme ich osobitosti, viedli sme ich k samostatnosti, tvorivosti a podporovali ich sebavedomie a sebadôveru pozitívnym hodnotením. Podporovali a rozvíjali sme ich schopnosti a záujmy.

Z dôvodu pandemickej situácie sme na pokyn RUVZ prerušovali prevádzku v jednotlivých triedach. Počas tejto doby sme pre deti plniace povinné predprimárne vzdelávanie uskutočňovali dištančné vzdelávanie prostredníctvom e-mailov, ale aj on-line: čítanie rozprávok, spev piesní...Pre ostatné deti sme využívali webovú stránku materskej školy a zverejňovali pre nich a  rodičov didaktické materiály – hry, piesne, básne, rozprávky, pracovné listy, návrhy na pracovné a výtvarné aktivity, ktoré vždy súviseli s danou témou. Témy sme obmieňali a uverejňovali týždenne, tak ako sú uvedené v ŠkVP a prispôsobovali okolnostiam. P. učiteľky boli s deťmi (cez rodičov) v telefonickom spojení. CŠPP pravidelne uverejňovalo na našej stránke (a nielen pre deti so švvp) logopedické cvičenia a hry. Uverejnili sme aj webové stránky, televízne programy, odkazy, na ktorých boli vhodné vzdelávacie programy pre deti predškolského veku zabezpečené MŠ SR.

Vo všeobecnosti môžeme v jednotlivých vzdelávacích oblastiach za tento školský rok 2021/22 skonštatovať nasledovné zistenia:

* ***Vzdelávacia oblasť Zdravie a pohyb***

Pohyb detí bol rozvíjaný v pohybových a hudobno-pohybových hrách, zdravotných a relaxačných cvičeniach, v tanci primeranom veku, v naháňačkách. Učiteľky využívali na splnenie cieľov v tejto oblasti hlavne pobyt v exteriéri, čo bolo odporúčané aj RUVZ - pobyt vonku, cielené vzdelávacie pohybové aktivity, vychádzky a aktivity popoludní. Postupne si osvojovali telovýchovné názvoslovie, správne držanie tela, koordináciu pohybov, presnosť precvičenia cviku, zdokonaľovali si správnu techniku základných lokomočných pohybov, správneho dýchania, jemnú a predovšetkým hrubú motoriku. Zvyšovala sa im pohybová výkonnosť, upevňovali si vôľové vlastnosti, získavali sebakontrolu, schopnosť akceptovať pri pohybe a cvičení kamaráta. Deti sa pohybovali v interiéri MŚ v triedach, ale aj v Brezovom Háji, pri rieke, na dopravnom ihrisku. Zamerali sme sa hlavne na pohyb na čerstvom vzduchu, čo odporúčalo MŠ SR, aj RUVZ. Zaraďovali sme aj pohybovú improvizáciu na hudobný sprievod. Viedli sme deti k tomu, aby zvládali aj dlhšie vychádzky ( park Na Sihoti, Agrokomplex, DAB, rieka...).

V súvislosti s podoblasťami **zdravie,  zdravý životný štýl** **a hygiena** deti identifikovali typické znaky ochorenia, upevňovali si hygienické návyky, pravidelne sa otužovali, obmedzovali sme ich v konzumácii sladkostí a uvádzali príklady zdravej výživy (strava v MŠ). So šíriacim sa ochorením COVID-19 sme počas celého šk. roka upevňovali u detí návyk správneho umývania rúk a používania dezinfekcie. V rôznorodých pohybových, vzdelávacích a preventívnych aktivitách deti plnili ciele ***Národného programu prevencie obezity*** – ***NAPPO.***

Negatívne zistenia - problémy so zaväzovaním šnúrok (jemná motorika)

- problémy pri používaní príboru

- nesprávne držanie tela

- chýbali pohybové aktivity: kurz korčuľovania, plávania, hrové pohybové

aktivity na futbalovom štadióne, Olympiáda

Pozitíva – niektoré deti majú pohybové nadanie vhodné na šport, tanec

* realizácia zdravotných cvičení ráno na čerstvom vzduchu, realizácia TV vonku v

prírode

* deti radi využívajú pri pohybe hudbu

Návrhy na odstránenie nedostatkov – využívať cviky na správne držanie tela každý deň

- zatraktívniť pohyb hudbou

- používať príbor denne (predškoláci)

-využívať na prirodzený pohyb (lezenie, skákanie, šmýkanie...) detské ihrisko s hernými prvkami na školskom dvore

* ***Vzdelávacia oblasť Jazyk a komunikácia***

Využívaním rôznorodej detskej literatúry sme prispeli k rozvoju hovorenej podoby jazyka a komunikácie a k rozvoju gramotnosti. Slovná zásoba je u detí individuálna, líši sa vekom, jazykovou úrovňou a závisí u detí aj od správnej výslovnosti. Mladšie deti majú problémy s artikuláciou a preto býva ich reč nezrozumiteľná. Starším deťom s takýmito problémami sme odporučili logopéda. Deti sme zapájali do rozhovorov pri spoločných diskusiách s učiteľkami, tých menej zdatných sme povzbudzovali a nechali im dosť času a priestoru na vyjadrenie. Učiteľky využívali hlasné čítanie, čítanie s porozumením, krátke literárne útvary, deti recitovali, dramatizovali. Demonštrovali sme funkcie písanej reči tak, aby deti získali predstavu o nej, ako o dorozumievacej činnosti. Odpovedali na otázky, kládli otázky, domýšľali príbehy, vyvodzovali význam slov. Spoznávali literárne žánre, knihy, získavali informácie, ponaučenie, zabavili sa poznávali niektoré písmenká abecedy. Učili sme ich vážiť si knihu, správne v nej listovať, ukladať do knižnice.

Pozitíva – deti majú radi všetky druhy detskej literatúry

- radi si  prezerajú obrázky a rozprávajú o nich

- radi spoznávajú písmená, obkresľujú ich, vyznačujú a vyhľadávajú v texte, radi si píšu svoje meno

- baví ich recitovať, dramatizovať

Negatívne zistenia – poškodzovanie kníh

- rodičia deťom málo čítajú

- zlá výslovnosť a rodičia odkladajú návštevu logopéda

- získať slovo primeraným spôsobom, neprekrikovať sa)

- používanie nárečia

- problémy pri reprodukcii čítaného

- slabé verbálne prezentovanie sa

Návrhy na odstránenie nedostatkov – využívanie triednych knižníc

* opravovanie výslovnosti, osobný príklad učiteľky, recitácia, čítanie
* dramatizácie a cvičenia na rozvoj komunikačných zručností
* spolupráca rodiny a školy
* čítanie s porozumením, kladenie otázok
* rešpektovať metodické odporúčania na podporu rozvoja komunikačných zručností
* odporučiť rodičom logopedickú starostlivosť
* ***Vzdelávacia oblasť Matematika a práca s informáciami***

Deti sme viedli k získaniu základov matematického myslenia a vzťahu k matematike, k rozvíjaniu logického myslenia prostredníctvom hry a prirodzených činností. Predškoláci poznajú číselný rad aj do 20 a viac, menšie deti do 6 a 10. Vedia odobrať, pribrať predmety a spočítať, vytvoria skupinu predmetov, obrázkov, hračiek, ovocia, zeleniny. Učiteľky im vytvárali situácie, kde sa rozdeľuje na časti s rovnakým počtom, na polovicu, následne kontrolovali správnosť riešenia. Orientovali sa v priestore triedy, materskej školy, školského dvora, sídliska. Hľadali dvojice, trojice, posudzovali čo je bližšie, ďalej, merali, vážili aj netradičnými spôsobmi. Obťahovali rovné, krivé aj uzavreté čiary. Používali primerané digitálne technológie - interaktívne tabule, včielku Bee bot, Logico primo, autokorektívne karty, PC, fotoaparát, tablet, na získavanie informácií v obmedzenom čase.

Pozitíva– deti majú radi všetky aktivity súvisiace s matematikou

* radi počítajú, poznávajú číslice, priraďujú počet k predmetom
* majú radi geometriu v bežnom živote
* vedia zhotovovať objekty podľa technického náčrtu

Negatívne zistenia – nízka úroveň pozornosti, sústredenosti

- majú problémy pri riešení slovných úloh

- problémy s pravo-ľavou orientáciou

- málo aktivít zameraných na podporu finančnej gramotnosti

- pohyb v štvorcovej sieti pomocou symbolov

Návrhy na odstránenie nedostatkov – zaraďovať slovné úlohy primerané veku do bežných

hier a aktivít

- zvýšiť počet hier na rozvoj logického myslenia

- využívať v každodenných aktivitách orientáciu (vpravo, vľavo)

- zaraďovať viac aktivít, hier a situácií na podporu finančnej gramotnosti

- častejšie využívať bee-bot na pohyb v štvorcovej sieti

* ***Vzdelávacia oblasť Človek a spoločnosť***

Deti sa naučili orientovať v blízkom okolí pozorovaním a následne zdieľali zážitky v rozhovoroch, námetových hrách, dramatizácii a vo výtvarných činnostiach. V dopravnej výchove spoznávali pravidlá cestnej premávky a dopravných pravidiel vo vzťahu k dieťaťu. Prakticky si overili svoje vedomosti a schopnosti v spolupráci s políciou na dopravnom ihrisku. Poznávali štátne symboly SR, hymnu, inštitúcie v meste a v Bratislave, identifikovali príbuzenské vzťahy v rodinách. Učili sa riešiť problémy kompromisom, vyjadrujú svoje pocity, aktuálny citový vzťah, správajú sa sebaisto, čo sa najviac prejavovalo pri verejných vystúpeniach na konci šk. roka.

* ***Vzdelávacia oblasť Človek a príroda***

Deti získavali základné predstavy o prírode a prírodných javoch, poznajú ročné obdobia, ovocie, zeleninu, pozorovali počasie, identifikovali rozdiely medzi zvieratami v spôsobe pohybu, potravy, pomenovávali mláďatá. Niektoré deti sú v tejto oblasti mimoriadne aktívne. Opisovali podmienky rastu rastlín, opisovali ľudské telo, Zem ako súčasť vesmíru, poznávali význam vody, diskutovali o vzduchu, skúmali, poznávali, pomenovávali a hľadali súvislosti. Návšteva mobilného planetária im zabezpečila lepšie poznatky o vesmíre.

Experimentovali, bádali (svetlo, tiene, topenie, tuhnutie...), snažili sme sa, aby deti získali vedomosti z tejto oblasti predovšetkým priamo v prírode.

* ***Vzdelávacia oblasť Človek a svet práce***

Deti si rozvíjali základné zručnosti pri používaní nástrojov potrebných k životu. Modelovali a vyrábali objekty z prírodnín, zdôvodňovali využitie vymenovaním vlastností, ktorými sa od seba odlišujú. Pracovali podľa jednoduchého kresleného postupu. Poznávali tradičné remeslá, pracovnú náplň niektorých profesií. Učiteľky im vytvárali dostatočný priestor, aby mohli deti prakticky manipulovať s drobnými predmetmi a rôznymi materiálmi.

*Pozitíva:* - pozorovali, opisovali, porovnávali, zisťovali, priraďovali, rozpoznávali, používali

nové pojmy, oboznamovali sa, vyhľadávali, identifikovali vlastnosti, javy, živú a

neživú prírodu, spoločnosť a svet okolo nás

-využívanie vhodných didaktických pomôcok

*Negatívne zistenia:* - nechať deti odprezentovať svoje postrehy z bežného života o svete, prírode, človeku, práci, jednotlivých javoch a skutočnostiach...

-neubližovať drobným živočíchom, netrhať kvety, stromy, kríky

*Návrhy na odstránanie nedostatkov:* - zatraktívniť učebné situácie zážitkovým učením

-striedanie spontánnych a riadených činností

-viac zaraďovať do vvč experimenty, bádanie

* ***Vzdelávacia oblasť Umenie a kultúra – hudobná výchova a výtvarná výchova***

Deti si rozvíjali elementárne hudobné schopnosti, zručnosti, návyky. Rytmus prežívali prostredníctvom rytmizovaného slova, pohybu a hry na telo. Využívali v plnej miere rytmické nástroje Orfovho inštrumentára. Vo vokálnych činnostiach spievali piesne, vhodné pre detského interpreta a viedli sme ich aj k počúvaniu hudby. Pri HPH sme sa zamerali na kultivovanie pohybu, tancovali. Postupne sme dosahovali, že vyjadrovali svoje predstavy výtvarne, prostredníctvom experimentovania s farbami. Kreslili, maľovali, strihali, lepili, modelovali, vytvárali rôzne kompozície. Tí najmenší veľmi radi skladali papier. Naučili sa pomenovať svoj výtvor, robili detaily postavám zvieracím aj ľudským. Niektorí predškoláci sa zúčastnili výtvarných súťaží (Svet okolo nás, Moje mesto, Najkrajšia rozprávka, Vesmír).

*Pozitíva:* - 5-6 ročné deti sa zúčastnili výtvarných súťaží, 1 dieťa získalo 1. miesto – Agroinštitút ,,Najkrajšia rozprávka“

-deti prezentovali svoje výtvarné práce na nástenkách,  tanečnými a hudobnými

vystúpeniami pred rodičmi a verejnosťou

*Negatívne zistenia:* - nedodržanie postupu nácviku piesne, HPH (PZ)

-nesprávne dýchanie pre speve

*Návrhy na odstránenie nedostatkov:* - obmedziť využívanie reprodukovanej hudby

-viac využívať spev detí, aj pri tanci

-dodržiavať odporúčané postupy pri nácviku piesní a HPH

***Oblasť sociálno – emocionálneho rozvoja***

*Pozitívne zistenia:*

* deti uplatňujú a rešpektujú návyky kultúrneho správania sa
* komunikujú prijateľným spôsobom, nadväzujú kontakty a priateľstvá
* prejavujú pozitívne a negatívne emócie
* prejavujú priateľské vzťahy a ochotu pomáhať
* registrujú a „dodržiavajú“ dohodnuté pravidlá
* vedia si uvedomiť dôsledky vlastného správania a konania na základe reflexie, kde hodnotia vlastný učebný výkon, poznatky a spôsobilosti, hodnoty a postoje

*Negatívne zistenia:*

* pri riešení konfliktov potrebujú pomoc dospelého
* emocionálna kontrola je niekedy neprimeraná
* niektoré deti nevedia prijať názorovú odlišnosť, pravidlá...
* neadekvátne správanie v prítomnosti rodičov- neposlušnosť, samopašnosť

*Návrhy na odstránenie nedostatkov:*

* navodzovať problémové situácie v edukačných aktivitách, hľadať riešenie
* eliminovať nežiadúce správanie a konanie detí
* venovať osobitnú pozornosť spolupráci s rodinou, zvlášť u detí s prejavmi nevhodného správania sa
* v prípade potreby komunikovať o problémoch s odborníkmi
* získavať prijateľné spôsoby základy sociálnej komunikácie a prosociálneho správania zážitkovou formou
* rozvíjať u detí emočnú inteligenciu prostredníctvom hier

**Deti so špeciálnymi výchovno-vzdelávacími potrebami**

Vo výchove a vzdelávaní detí so špeciálnymi výchovno-vzdelávacími potrebami v špeciálnej triede pre deti s mentálnym postihnutím sme postupovali podľa ***Vzdelávacieho programu pre deti so zdravotným znevýhodnením - predprimárne vzdelávanie,*** platný od 1.9.2017 ***pre deti s mentálnym postihnutím.*** Výchova a vzdelávanie sa uskutočňovalo v súlade s rešpektovaním špecifických osobitostí vyplývajúcich z mentálneho postihnutia – *ľahký stupeň MP,* individuálnych možností a schopností dieťaťa, nadväzovalo sa na odbornú diagnostiku a odporúčania CŠPPaP.

V triede bolo tento školský rok 8 detí. *Odborný prístup* zabezpečovali 2 špeciálni pedagógovia a 2 pedagogickí zamestnanci, ktorí v plnej miere využívali potrebnú individuálnu, ale aj skupinovú prácu s dieťaťom, uplatňovali špecifické metódy výchovy a vzdelávania s využitím adekvátnych didaktických pomôcok.

*Organizácia denných činností* bola flexibilná, prispôsobovala sa individuálnym potrebám každého dieťaťa, zohľadňovala aktuálny psychický a fyzický stav dieťaťa. Dbalo sa na optimálny biorytmus a bezstresové prostredie. Aj tento školský rok prebiehala individuálna logopedická intervencia v spolupráci s CŠPPaP, prostredníctvom špeciálneho logopéda, pokiaľ to epidemiologická situácia dovoľovala.. Uskutočňovala sa 1 krát do týždňa v logopedickej miestnosti. Narušenú komunikačnú schopnosť detí sme čiastočne odstraňovali v hrách a cvičeniami na podporu rozvoja reči a jazykových schopností dieťaťa. Ďalšiu logopedickú starostlivosť zabezpečovali rodičia mimo MŠ. *Špeciálne cvičenia* boli zamerané na rozvíjanie zmyslového vnímania (zrakového, hmatového, koordinácie oko – ruka, rozvoj jemnej a hrubej motoriky, rozvoj komunikačnej schopnosti, grafomotorické cvičenia) a realizovali sa denne.

Čiastočne sme splnili povinné *materiálno-technické zabezpečenie*: kompenzačné a rehabilitačné pomôcky potrebné k typu zdravotného znevýhodnenia, schodolez, oddychové relaxačné vaky, logopedické pracovisko vybavené didaktickými pomôckami, terapeutická a rehabilitačná miestnosť. Vo vnútri triedy sme mali dostatočný priestor pre rehabilitáciu a odpočinok.

Vo výchovno-vzdelávacom procese boli deti neustále motivované,  učili sa priamou skúsenosťou a pozorovaním. Zohľadňovali sme u nich poruchy sociálnej adaptácie a spoločenskú nesamostatnosť a postupne sme ich oboznamovali s prostredím, s ostatnými deťmi, so zamestnancami a dianím v MŠ. Využívali sme *metódy* viacnásobného opakovania informácie, multisenzorického sprostredkovania informácie, optimálneho porozumenia a zapamätania, sprostredkovania informácie náhradnými komunikačnými systémami, intenzívnej stimulácie a spätnej väzby, algoritmizácie obsahu vzdelávania aplikácie individuálnych vzdelávacích programov. Používali sme hračky a pomôcky, ktoré boli zamerané na rozvoj kognitívnych procesov dieťaťa: zrakového a sluchového vnímania, vštepenie a uchovanie v pamäti, spracovanie a vybavenie informácií, rozpoznania a definovania vecí, javov, rozlíšenia, deduktívneho a induktívneho myslenia, analytického myslenia.

*Integrácia detí prebiehala hlavne* počas zdravotných cvičení, činností zabezpečujúcich životosprávu, pobytu vonku a spoločných akcií s deťmi z ostatných tried. 2 deti sa zapájali do vzdelávacích aktivít v triede 5-6 ročných detí pravidelne.

* ***Vzdelávacia oblasť Jazyk a komunikácia***

Narušenému vývoju reči, rozšíreniu malej slovnej zásoby, nedokonalej stavbe vety a výraznejšej artikulácii sme sa venovali v hrách, krátkych jazykových cvičeniach, vzdelávacích aktivitách, aj v bežných každodenných situáciách. Deti napodobňovali, opakovali slová, krátke vety, recitovali básne, riekanky. Hrali sa námetové, didaktické hry, pri ktorých komunikovali s učiteľkou a ostatnými deťmi. Snažili sa odpovedať na otázky jednoslovnou, viacslovnou odpoveďou, niekedy reagovali neslovne, gestami. Viedli sme krátke rozhovory, pokúšali sme sa o malé diskusie, stavali sme na jestvujúcej schopnosti komunikácie a posúvali ju na vyššiu úroveň. Výrazne sa nám to podarilo u dieťaťa s narušenou komunikačnou schopnosťou. Všetky deti poznajú svoje meno a meno svojho kamaráta. Vyjadrujú svoje potreby a želania samostatne, alebo pomocou učiteľa. Dramatizovali kratšie rozprávky. Staršie deti dokázali vzhľadom k druhu postihnutia čiastočne počúvať s porozumením.

* ***Vzdelávacia oblasť Matematika a práca s informáciami***

Spomalené a narušené poznávacie schopnosti detí sme rozvíjali v individuálnych činnostiach a názorne  pomocou množstva didaktických pomôcok, ale aj aktivít, ktoré deti vykonávali radi: manipulovanie, konštruovanie, porovnávanie, priraďovanie, skladanie, vkladanie. Nedostatočnú diferenciačnú schopnosť sme eliminovali manipuláciou s reálnymi predmetmi, obrázkami, tvarmi. Zmysel pre orientáciu v priestore si deti získavali hľadaním predmetov v známom prostredí, najstaršie deti rozoznali pojmy hore, dolu, pred, za. Žiadne dieťa nezvládlo pravo-ľavú orientáciu. 2 deti zvládli počítať do 5.

* ***Vzdelávacia oblasť Človek a príroda***

Pri realizácii cieľov sme sa opierali o hlavný zdroj poznania - jednoduché pozorovania prírody, jednoduché pokusy a praktické činnosti. Volili sa primerané špeciálno-pedagogické metódy, ktoré sa opierajú o zmyslové poznávanie detí. Podľa potreby sme pracovali s deťmi individuálne. Pri sprostredkovaní poznatkov sme využívali aj internet. Niektoré deti poznajú jednoduché vzájomné vzťahy a súvislosti v prírode (napr. znaky ročných období).

* ***Vzdelávacia oblasť Človek a spoločnosť***

Stimulovali sme a podporovali ich nadväzovanie kontaktov medzi deťmi navzájom v triede rôznymi stimulačnými hrami. Postupovali sme pomaly a opatrne. Až neskôr sme ich zoznamovali s deťmi z iných tried a ostatnými dospelými. Na výrazne zníženú dĺžku koncentrácie detí, malú zvedavosť a ľahko odkloniteľnú pozornosť bola účinná motivácia na vzbudenie záujmu a pozornosti. Časové pojmy sa učili chápať v spojení s činnosťami, ktoré sa pravidelne v MŠ vykonávajú. Prostredníctvom častých vychádzok sa naučili orientovať v najbližšom okolí školy.

* ***Vzdelávacia oblasť Človek a svet práce***

Pri plnení cieľov vzdelávacej oblasti Človek a svet práce sme sa zamerali najmä na vytváranie a rozvoj motorických a pracovných zručností a návykov. Hrubú i jemnú motoriku si rozvíjali pri manipulácii s predmetmi a materiálmi. Praktické zručnosti – strihanie, navliekanie, vkladanie, sa utvárali pomocou učiteľky zvýšeným individuálnym prístupom, pohyby neustále opakovali. Vychádzali sme z aktuálnej dosiahnutej úrovne dieťaťa. Správny úchop dosiahlo v tomto školskom roku 1 dieťa, 2 deti zvládli samostatne strihať. Museli sme znižovať čas na vykonanie pohybov vzhľadom na nedostatky detí vo vôľovej oblasti.

* ***Vzdelávacia oblasť Umenie a kultúra- hudobná výchova, výtvarná výchova***

Deti mali veľmi radi hudobné činnosti, do ktorých sa mohli zapojiť pohybom, tancom alebo rytmizovaním na orfov inštrumentár. Počúvali hudobné i nehudobné zvuky, čím sa im rozvíjalo sluchové vnímanie. Pri nácviku piesní využívali tempo, rytmus a dynamiku hlasu, rozvíjali si sluchovú pamäť.

Výtvarné činnosti prispeli k postupnému zlepšovaniu psychomotoriky. Pri výtvarných činnostiach sme rešpektovali vývinové štádium dieťaťa. Maľovali, kreslili, obtláčali, lepili, individuálne, vo dvojiciach, v skupine. Obe zložky vzdelávacej oblasti majú i terapeutickú funkciu, čo sme dôsledne využívali.

* ***Vzdelávacia oblasť Zdravie a pohyb***

Všetky telovýchovné úkony sme prispôsobovali schopnostiam a možnostiam detí. Za pomoci rôzneho telovýchovného náradia a náčinia sme nenásilne rozvíjali ich elementárne motorické zručnosti, s tým spojené psychomotorické procesy a zlepšovali koordináciu pohybov. Zdravotné cvičenia boli zamerané na utváranie účelových pohybových zručností a kompenzáciu motorických nedostatkov. Vždy bola prítomná motivácia. Dôležitým cieľom pre nás bolo utváranie základných hygienických návykov a samoobslužných zručností primerane možnostiam a schopnostiam detí. To sa nám podarilo u 5 detí.

*Pozitívne zistenia:*

* Skúmali, pozorovali a experimentovali.
* Používali edukačné programy, prostredníctvom ktorých si rozvíjali informačné kompetencie.
* Progresívne zmeny v osobnej komunikácii a vo vyjadrovacích schopnostiach.
* Čiastočné eliminovanie odchýlok v kognitívnom rozvoji detí.
* Uplatňovanie motivačných metód a metódy individuálneho prístupu.
* Úzka spolupráca s poradenskými centrami a  rodinou.

***11. Údaje o finančnom a hmotnom zabezpečení výchovy a vzdelávania v materskej škole***

Materská škola Nábrežie mládeže 7, ako organizačná jednotka Mesta Nitra bez právnej subjektivity, je napojená na rozpočet Mesta Nitra a informácie o financovaní škôl sú súčasťou záverečného účtu mesta Nitry, ktorý je zverejnený na webovom sídle mesta Nitry.

*Príspevky na čiastočnú úhradu nákladov spojených so zabezpečením školy:*

Za pobyt dieťaťa v MŠ prispieva zákonný zástupca na čiastočnú úhradu výdavkov mesačne od 1.1.2021 na jedno dieťa **20 €** na základe VZN mesta Nitra č.8/2019.

*Príspevok v materskej škole sa neuhrádza za dieťa:*

a) ktoré má jeden rok pred plnením povinnej školskej dochádzky,

b) ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi,

c) ktoré je umiestnené v zariadení na základe súdu,

d) ktoré má prerušenú dochádzku 30 po sebe nasledujúcich kalendárnych dní z dôvodu choroby, alebo rodinných dôvodov preukázateľným spôsobom.

***12. Spolupráca materskej školy s rodičmi***

Spolupráca s rodičmi bola v tomto školskom roku aj napriek pandemickej situácii na veľmi dobrej úrovni. Poskytli materiálno-technickú pomoc a finančnú pomoc prostredníctvom 2% z daní. Pedagogickí pracovníci pravidelne oboznamovali rodičov s výsledkami výchovy a vzdelávania ich detí konzultáciami a odporúčaním odbornej literatúry.

***13. Spolupráca materskej školy s inštitúciami***

Materská škola v školskom roku 2021/22 spolupracovala s Centrom pedagogicko- psychologického poradenstva a prevencie, Centrom špeciálneho pedagogicko-psychologického poradenstva a prevencie, Radou školy a Rodičovským združením pri MŠ, ZŠ Nábrežie mládeže, Mestom Nitra, CVČ Domino, RUVZ.

***Krúžková činnosť*** sa na pokyn zriaďovateľa v šk. roku 2021/22 uskutočňovala, realizácia závisela od zdravotného stavu detí (zatváranie tried) a aj od zdravotného stavu PZ a bola sporadická. Zúčastňovali sa jej len deti plniace PPV. Deti si prostredníctvom týchto aktivít rozvíjali záujmy a špecifické kompetencie, pre ktoré majú predpoklady.

*Krúžok: Oboznamovanie sa s AJ* – uskutočňoval sa 1x do týždňa, 2 skupiny, v spolupráci s CVČ Domino.

*Krúžok: Výtvarná výchova* - uskutočňoval sa 1x do týždňa, 1 skupina, v spolupráci s ZUŠ Nitra.

*Krúžok: Prípravná hudobno-pohybová výchova* – uskutočňoval sa 1x do týždňa, 1 skupina, v spolupráci so ZUŠ Nitra

V Nitre: 05.08.2022 Mgr. Iveta Klobučníková

riaditeľka MŠ